Document ID: /roh_data/filtered/fineweb-2-filterrobots_roh.jsonl.gz/61715

Il giuven chombrer da Lumbrein Casper Collenberg accumpogna ses patrun, in ritgun da Paris, sin l'insla colonisada dals Franzos. Per ses confamigliars en Lumnezia scriva el in rapport detaglià da quest viadi che dura in mez on e che oscillescha tranter lungurella da plum e cumbats per vita e mort.
El descriva la vastezza da la mar, el rapporta da las baraccas dals mariners, el raquinta da sias temas d'inscuntrar sirenas ed el documentescha il sistem brutalischem da sclavaria che regia sin l'Île de France (Mauritius).
Il linguist Michele Badilatti ha transcrit, analisà e rendì public quest document rumantsch da valur istorica. En discurs cun Anna Serarda Campell parta el las aventuras dal simpel giuven da Lumbrain che s'ha fatg in num enfin tar la curt roiala franzosa.